[{"text_idx": "#000001", "text": "yn hanfodol I\u2019r safle weithio"}, {"text_idx": "#000003", "text": "i wella\u2019n gwefan drwy gasglu ac adrodd gwybodaeth ar sut yr ydrych yn defnyddio\u2019r safle"}, {"text_idx": "#000004", "text": "Derbyn cwcis angenrheidiol yn unig"}, {"text_idx": "#000005", "text": "HomeNewyddionGwaith Ailgynllunio yn Llyfrgell Treorci"}, {"text_idx": "#000006", "text": "Gwaith Ailgynllunio yn Llyfrgell Treorci"}, {"text_idx": "#000007", "text": "Cwblhawyd gwaith adnewyddu ac ailgynllunio mawr yn Llyfrgell Treorci fel rhan o fuddsoddiad ar y cyd gwerth \u00a3150,000 gan Cyngor Rhondda Cynon Taf a Llywodraeth Cymru i wella\u2019r cyfleusterau i ddefnyddwyr a\u2019r gymuned leol."}, {"text_idx": "#000008", "text": "Mae Llyfrgell Treorci wedi ei leoli yng nghanol y gymuned, gyferbyn a\u0302 Theatr y Parc a Dare, ac yn cael ei defnyddio\u2019n rheolaidd gan drigolion o bob oed. Mae\u2019r gwaith gwella hyn yn gwneud y llyfrgell yn fwy hygyrch i bob defnyddiwr."}, {"text_idx": "#000010", "text": "\u201cMae Llyfrgell Treorci yn parhau i fod yn ganolbwynt i\u2019r gymuned, yn ogystal a\u0302\u2019n holl lyfrgelloedd mewn trefi a phentrefi ar draws Rhondda Cynon Taf. Maent yn lleoedd prysur, bywiog a thynnwyd sylw at eu rolau hanfodol yn ein cymunedau yn ystod y pandemig byd-eang, gyda chyflwyno\u2019r gwasanaeth Archebu a Chasglu, sy\u2019n parhau i fod yn boblogaidd heddiw er bod ein holl lyfrgelloedd bellach ar agor unwaith eto."}, {"text_idx": "#000011", "text": "\u201cMae\u2019r gwaith buddsoddi hwn yn Llyfrgell Treorci yn cadarnhau ei le yn gadarn yn y gymuned y mae\u2019n ei gwasanaethu, ac rwy\u2019n annog defnyddwyr o bob oed i fwynhau\u2019r lleoliad a\u2019r gwasanaethau y mae\u2019n eu darparu.\u201d"}, {"text_idx": "#000012", "text": "Roedd y gwelliannau mewnol yn cynnwys ailgynllunio\u2019r brif dderbynfa yn llwyr, gan ddarparu lle a phwynt gwybodaeth mwy hyblyg i bob defnyddiwr ac ymwelydd."}, {"text_idx": "#000013", "text": "Mae\u2019r gwaith hefyd yn cynnwys creu oriel amlbwrpas a gofod arddangos ar gyfer arddangos ystod eang o gelf ac arteffactau gweledol a chreadigol, gan weithwyr proffesiynol, grwpiau cymunedol ac unigolion. Gall unrhyw un sydd a\u0302 diddordeb mewn arddangos eu gwaith yn Llyfrgell Treorci ffonio: 01443 773204 neu e-bostio: Treorchy.library@rctcbc.gov.uk"}, {"text_idx": "#000014", "text": "Mae\u2019r brif lyfrgell fenthyca hefyd wedi\u2019i had-drefnu drwyddi draw, ynghyd a\u0302 chynllun adleoli a dylunio newydd yr ardal boblogaidd i blant, sy\u2019n cynnwys llwyfan newydd y gellir ei ddefnyddio fel gofod perfformio."}, {"text_idx": "#000015", "text": "Mae\u2019r cyfleusterau TG hefyd wedi\u2019u gwella yn Llyfrgell Treorci, gan greu ystafell TG newydd sbon gydag wyth cyfrifiadur mynediad cyhoeddus ar gael i\u2019w defnyddio, ynghyd a\u0302 sgrin ryngweithiol fawr."}]